Document ID: 32001R2088

Komission asetus (EY) N:o 2088/2001,
annettu 25 päivänä lokakuuta 2001,
naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmien soveltamisen osalta annetun asetuksen (EY) N:o 2342/1999 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on viimeksi muutettuna asetuksella (EY) N:o 1512/2001(2), ja erityisesti sen 4 artiklan 8 kohdan, 6 artiklan 7 kohdan, 10 artiklan 3 kohdan, 11 artiklan 5 kohdan ja 20 artiklan,
sekä katsoo seuraavaa:
(1) Asetuksen (EY) N:o 1254/1999 6 artiklan 2 kohdan ensimmäisessä, toisessa ja kolmannessa alakohdassa vahvistettua hiehojen prosentteina ilmaistua vähimmäismäärää ja 10 artiklan 1 kohdan neljännessä alakohdassa vahvistettua hiehojen prosentteina ilmaistua enimmäismäärää laskettaessa tuloksena voi olla eläinten lukumäärä, joka ei ole kokonaisluku. Olisi siis säädettävä pyöristämissäännöstä, jota soveltamalla saadaan eläinten määräksi kokonaisluku.
(2) Naudanliha-alan yhteisestä markkinajärjestelystä annetun neuvoston asetuksen (EY) N:o 1254/1999 yksityiskohtaisista säännöistä palkkiojärjestelmän soveltamisen osalta 28 päivänä lokakuuta 1999 annetun komission asetuksen (EY) N:o 2342/1999(3), sellaisena kuin se on viimeksi muutettuna asetuksella (EY) N:o 1458/2001(4), 41 artiklassa vahvistetaan ennakkojen maksamista koskevia sääntöjä. Naudanlihamarkkinoiden tilanne jatkuu vaikeana, koska kysyntä pysyy alhaisena huolestuneiden kuluttajien vähennettyä kulutusta viime kuukausina esiintyneiden eläinkulkutautien vuoksi. Tämän vuoksi ja jotta tuottajat selviytyisivät taloudellisista sitoumuksistaan, olisi sallittava erityispalkkion, emolehmäpalkkion, teurastuspalkkion ja lisämaksujen ennakoiden määrän korottaminen.
(3) Tapahtumien kehityksen vuoksi tämän asetuksen on tultava voimaan viipymättä.
(4) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2342/1999 seuraavasti:
1) Lisätään 29 a artikla seuraavasti: " 29 a artikla
Eläinten lukumäärän pyöristäminen
Jos asetuksen (EY) N:o 1254/1999 6 artiklan 2 kohdan ensimmäisessä, toisessa ja kolmannessa alakohdassa vahvistettua hiehojen prosentteina ilmaistua vähimmäismäärää ja 10 artiklan 1 kohdan neljännessä alakohdassa vahvistettua hiehojen prosentteina ilmaistua enimmäismäärää laskettaessa tuloksena on eläinten lukumäärä, joka ei ole kokonaisluku, kyseinen luku pyöristetään alaspäin jos se on pienempi kuin 0,5 ja ylöspäin jos se on suurempi kuin 0,5."
2) Korvataan 41 artiklan 1 kohdan viimeinen alakohta seuraavasti: "Kuitenkin kalenterivuosina 2000 ja 2001 erityispalkkiosta, emolehmäpalkkiosta, teurastuspalkkiosta ja lisämaksusta voidaan maksaa ennakkona 80 prosenttia kyseisten palkkioiden tai maksujen määrästä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Asetuksen 1 artiklan 1 kohtaa sovelletaan kuitenkin 1 päivästä tammikuuta 2002.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 2001.

Labels: 17
6